24. ΑΝΑΓΚ. ΝΟΜΟΣ υπ’ αριθ. 1347 της 24/26 Νοεμ. 1949 Περί οργανώσεως υπηρεσιών τινων της αρμοδιότητος του Υπουργείου Οικονομικών. Άρθρ.14.-«2.Αι υφιστάμεναι εν τη Κεντρική Υπηρεσία του Υπουργείου των Οικονομικών 5 θέσεις Ελεγκτών Κτηματικών Υποθέσεων μετονομάζονται εις θέσεις Επιθεωρητών Δημοσίων Κτημάτων. Εκ τούτων αι 2 ορίζονται επί βαθμώ Διευθυντου α΄ ή β΄ τάξεως. Ωσαύτως διατηρούνται αι υφιστάμεναι 2 θέσεις Επιθεωρητών Κληροδοτημάτων, η μία δ’ εξ αυτών ορίζεται επί βαθμώ Διευθυντού α΄ ή β΄ τάξεως. Δια την κατάληψιν των θέσεων Επιθεωρητών Δημοσίων Κτημάτων και Επιθεωρητών Κληροδοτημάτων επί βαθμώ Τμηματάρχου β΄ τάξεως, ως και δια την προαγωγήν τούτων εις τον βαθμον του Τμηματάρχου α΄ τάξεως, ισχύουσιν αι κείμεναι διατάξεις αι αφορώσαι τας άχρι τούδε θέσεις Ελεγκτών Κτηματικών Υποθέσεων και Επιθεωρητών Κληροδοτημάτων. Εις θέσιν Επιθεωρητού Δημοσίων Κτημάτων επί βαθμώ Διευθυντού β΄ τάξεως προάγεται ο επί βαθμώ Τμηματάρχου α΄ τάξεως Επιθεωρητής της ειδικότητος ταύτης, μετά συμπλήρωσιν διετούς υπηρεσίας εν οιαδήποτε θέσει του βαθμού τούτου. Ο δ’ επί βαθμώ Διευθυντού β΄ τάξεως Επιθεωρητής Δημοσίων Κτημάτων προάγεται εις τον βαθμόν του Διευθυντού α΄ τάξεως μετά την συμπλήρωσιν διετούς υπηρεσίας εν τω βαθμώ του Διευθυντού β΄ τάξεως. Το άρθρ. 14 αντικατεστάθη ως άνω δια του άρθρ. 2ου παρ. 11 Νομ. 1605/1950. Αι λοιπαί διατάξεις του νόμου τούτου παρατεθήσονται εν τόμω 24. 